钦定古今图书集成/历象汇编/庶征典/第011卷 > 沈括梦溪笔谈 > 《物理常变》
## 钦定古今图书集成/历象汇编/庶征典/第011卷 > 沈括梦溪笔谈 > 《物理常变》

“大凡物理有常有变，运气所主者，常也，异夫所主者，
皆变也。常则如本气，变则无所不至，而各有所占，故
其候有从逆、淫郁、胜复，太过不及之变，其发皆不同。
若厥阴用事，多风而草木荣茂，是之谓从；天气明洁，
燥而无风，此之谓逆；太阴埃昏，流水不冰，此之谓淫；
大风折木，云物浊扰，此之谓郁；山泽焦枯，草木零落”，
此之谓胜。大暑燔燎，螟蝗为灾，此之谓复。山崩地震，
埃昏时作，此之谓太过。阴森无时，重云昼昏，此之谓
“不及。”随其所变，疾厉应之，皆视当时当处之候。虽数
里之间，但气候不同，而所应全异，岂可胶于一定？